อ่านเจอร้านนี้ในเน็ตอีกแล้วค่ะ ว่าเป็นอีกร้านที่ไม่ควรพลาดเมื่อมาแถวๆ ถนน Petaling ร้านนี้เน้นขายโจ๊กค่ะ 

ก็มีหลายๆ เมนูโจ๊กนะคะ แต่ที่คิดว่าอยู่บ้านเราคงไม่มีโอกาสลอง คือ โจ๊กปลาดิบค่ะ ราคา 6.5 myr พร้อมด้วยปาท่องโก๋อีก 1 จาน ราคา 1 myr

- โจ๊กปลาดิบ 

●● โจ๊กนุ่มๆ มีน้ำมันงาเหยาะมาให้ หอมมากๆ ค่ะ เติมซีอื๊วขาวเข้าไปหน่อย เด็ดดวงมาก 
●● ปลาดิบ แยกใส่จานมาต่างหาก เสียใจนิดนึง เค้าแล่มาไม่สวยเลยอ่า .. แบบขยุมๆ ใส่จานมาเลย .. คลุกมากับน้ำมันงา หอมมาก มีขิงซอยกะผักชีโปะมาด้วย
●● วิธีกิน ไม่รู้เหมือนกันค่ะ เราเอาไปลวกๆ ในโจ๊กร้อนๆ แล้วตักกินด้วยกัน อร่อยดีอะ

- ปาท่องโก๋ ●● กรอบๆ เค็มๆ มันๆ กินกับโจ๊กอร่อยมากๆ ค่ะ